नेपालमा भइरहेको विभिन्न अधिकारमुखी द्वन्द्वबाट उत्पन्न असहज एवं मृत्युवरणसम्मको घटनामा कुन पक्षको बढी दोष छ भनेर पुष्टि गर्न प्रत्यक्षदर्शीसँग कुरा गरेर सूत्रकथाको खोजी गर्नुपर्छ । यस्तो परिस्थितिमा सबैभन्दा पहिला बाँचेकाको बारेमा समाचार लेखिदिनुपर्छ । त्यसले देखेको, भोगेको कुरा अर्को निष्पक्ष स्रोतसँग परीक्षण गरी प्रकाशन वा प्रशारण गरिनुपर्छ । जसले गर्दा समयमै उपचारको आवश्यकता रहेकालाई सम्बन्धित ठाउँमा पु¥याउन सकिन्छ । त्यसैगरी कसरी उद्धार भयो लगायतका कुरालाई बढी ध्यान दिनुपर्छ । आपतविपत एवं हिंसाका बेला पत्रकारले मृतकको सङ्ख्या यकिन नगरिकनै सम्प्रेरण गर्ने समस्या अझैसम्म यथावत् छ । शान्तिका लागि पत्रकारिता गर्नेले सबैभन्दा पहिला मृतक वा हराएका मानिसको नाम, उमेर, ठेगाना, पहिरन र आकृतिबारे प्रत्यक्षदर्शी, उद्धारकर्मी वा सरोकारवालासँग प्रस्ट हुनुपर्छ ।
